На основу члана 55. став 1. тачка 2), члана 57. став 1. и члана 60. став 1. тачка 2) Закона о јавним набавкама (“Службени гласник РС” број 124/12, 14/2015 и 68/2015) и Одлуке о покретању поступка јавне набавке мале вредности „Услуге осигурања студената имовине и лица Високе пословне школе струковних студија“ број: 1-42/3 године,

о б ј а в љ у ј е

**ПОЗИВ ЗА ПОДНОШЕЊЕ ПОНУДА**

**у поступку јавне набавке мале вредности, број: 1-42/3 за јавну набавку услуга**

**„Услуге осигурања студената имовине и лица**

**Високе пословне школе струковних студија“**

Висока пословна школа струковних студија у Новом Саду у својству наручиоца, позива сва заинтересована лица да припреме и поднесу понуде у писаној форми, у поступку мале вредности за јавну набавку услуга, **„Услуге осигурања студената имовине и лица Високе пословне школе струковних студија“** у складу са Законом о јавним набавкама, подзаконским актима из ове области, конкурсном документацијом и овим позивом, у циљу закључења уговора са изабраним понуђачем.

1. **Предмет јавне набавке**

Предмет јавне набавке су услуге: **„Услуге осигурања студената имовине и лица Високе пословне школе струковних студија“,** назив и шифра из Општег речника набавки:66510000 - осигурање. Средства за ову јавну набавку су предвиђена у Плану јавних набавки наручиоца за 2016. годину на позицији 1.2.1 и у Финансијском плану наручиоца за 2016. годину у оквиру конта **421511, 421512, 421521 и 421523**.

Јавна набавка се спроводи у поступку набавке мале вредности у складу са чланом 39. Закона о јавним набавкама. Врста, обим и опис добара су прецизно дефинисани конкурсном документацијом.

**2. Услови за учешће у поступку јавне набавке**

Право учешћа имају сви заинтересовани понуђачи који испуњавају обавезне услове за учешће у поступку јавне набавке, који су утврђени одредбама члана 75. и 76. Закона о јавним набавкама, као и конкурсном документацијом. Испуњеност услова из члана 75. и 76. Закона о јавним набавкама понуђач доказује достављањем доказа из члана 77. истог Закона, а у складу са захтевима из конкурсне документације. Услови које сваки понуђач треба да испуни и начин на који се доказује испуњеност услова утврђени су конкурсном документацијом.

**3. Преузимање конкурсне документације**

 Конкурсна документација може бити преузета са Портала Управе за јавне набавке **(www.portal.ujn.gov.rs.)** и са интернет странице наручиоца **(www.vps.ns.ac.rs)**

**4. Рок за подношење понуде**

Понуда, са свим пратећим обрасцима - прилозима, мора бити сачињена на оригиналном преузетом обрасцу и према приложеном упутству, јасна и недвосмислена, са важношћу од најмање 30 (тридесет) дана од дана јавног отварања понуда, откуцана или читко попуњена, потписана од стране овлашћеног лица понуђача и оверена печатом, у складу са Законом о јавним набавкама, овим позивом и конкурсном документацијом. Понуда са варијантама није дозвољена. Понуда се подноси на српском језику. Понуде треба доставити, лично или путем поште, на адресу: ВЛАДИМИРА ПЕРИЋА ВАЛТЕРА 4, НОВИ САД, запечаћеној коверти, са назнаком: "ПОНУДА ЗА ЈАВНУ НАБАВКУ **„Услуге осигурања студената, имовине и лица Високе пословне школе струковних студија“ бр. 1-42/3.** На полеђини коверте обавезно навести тачан назив и адресу понуђача, име и презиме особе за контакт и број телефона. Наручилац ће, по пријему понуде, назначити време њеног пријема, евиденциони број и датум понуде. Уколико је понуда достављена непосредно, наручилац ће понуђачу предати потврду пријема понуде. **Рок за достваљање понуда је 14.09.2016. године до 12.00 часова.**

**5. Јавно отварање понуда**

У просторијама Школе на адреси Владимира Перића Валтера 4, Нови Сад, дана **14.09.2016. године у 13.00 часова.**

Понуда која стигне по истеку рока утврђеног позивом сматраће се неблаговременом, неће се отварати и по окончању поступка отварања понуда биће враћена неотворена понуђачу, са назнаком да је поднета неблаговремено.

**6. Критеријум за доделу уговора:**

Најнижа понуђена цена

**7. Рок за доношење одлуке о додели уговора** је 10 дана од дана отварања понуда. Уговор на основу предметног поступка јавне набавке ће бити закључен у року од осам дана од дана протека рока за подношење захтева за заштиту права из члана 149. Закона о јавним набавкама, осим у случају примене члана 112. став 2. тачка 5) Закона о јавним набавкама, када наручилац може и пре истека рока за подношење захтева за заштиту права закључити уговор о јавној набавци, ако је поднета само једна понуда.

**8. Додатне информације или појашњења**

Заинтересовано лице може, у писаном облику тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније пет дана пре истека рока за подношење понуде. Наручилац је дужан да у року од три дана од дана пријема захтева, одговор објави на Порталу јавних набавки и на својој интернет страници. Особа за контакт је Катарина Бојовић, и мејл: katarina.markovic@vps.ns.ac.rs

У складу са чланом 20. Закона о јавним набавкама, комуникација у поступку јавне набавке се одвија писаним путем, односно, путем поште, електронске поште или факсом као и објављивањем од стране наручиоца на Порталу јавних набавки. Тражење додатних информација или појашњења телефоном није дозвољено.